Ο **Ρόλαντς Σμιτς** (γενν. Βαλμιέρα, 25 Ιουνίου 1995) είναι Λετονός επαγγελματίας καλαθοσφαιριστής. Με ύψος 2,08 μέτρων και βάρος 106,4 κιλών , μπορεί να παίξει είτε στη θέση του σμολ φόργουορντ είτε στη θέση του πάουερ φόργουορντ. Από το 2022 ανήκει στη Ζάλγκιρις Κάουνας.

Πρώιμη σταδιοδρομία
-------------------

Ο Σμιτς ανέβηκε μέσω των νεανικών ομάδων του λετονικού συλλόγου ΜΚ Βαλμιέρα. Έφυγε από την πατρίδα του τη Λετονία, για την Ισπανία το 2011. Εντάχθηκε στον ισπανικό σύλλογο Μπαλονθέστο Φουενλαμπράδα και έπαιξε για την τροφοδοτική ομάδα τους στην ισπανική ερασιτεχνική τέταρτη κατηγορία (Liga EBA), την περίοδο 2011–12.

Επαγγελματική πορεία
--------------------

Ο Σμιτς έκανε την παρθενική συμμετοχή του στην βασική ομάδα στο Ισπανικό Πρωταθλήτρια (Liga ACB), με τη Φουενλαμπράδα, κατά τη διάρκεια της χρονιάς 2012–13, ενώ είχε επίσης δράση για την Γρούπο Έουλεν Καρφούρ Ελ Μπουλεβάρ δε Άβιλα, στην τρίτη κατηγορία της χώρας LEB Plata, την ίδια περίοδο. Από το 2013 έως το 2015, έπαιξε κυρίως για την εφεδρική ομάδα της Φουενλαμπράδα στις ομάδες LEB Plata Φουνδαθιόν Μπαλονθέστο Φουενλαμπράδα και τη συνδεδεμένη ομάδα Βίτεν Χετάφε αντίστοιχα. Ωστόσο, κέρδισε επίσης περισσότερα λεπτά συμμετοχής στην κορυφαία κατηγορία ACB.

Την περίοδο 2016–17, ο Σμιτς κέρδισε το βραβείο Ανερχομένου Αστέρα του EuroCup 2ης βαθμίδας σε ευρωπαϊκό επίπεδο, αφού ευστοχούσε με 55,1% στα σουτ εντός πεδιάς συνολικά, με 60,4% στα δίποντα και 48,8% στα τρίποντα, ενώ είχε μέσο όρο 9,4 πόντους, 2,8 ριμπάουντ, 0,9 ασίστ και 0,6 κλεψίματα ανά παιχνίδι, με τη Φουενλαμπράδα κατά τη διάρκεια της χρονιάς στο EuroCup.

Τον Σεπτέμβριο του 2017 υπέγραψε πενταετές συμβόλαιο με την Μπαρτσελόνα, αλλά θα παρέμενε δανεικός στη Φουενλαμπράδα μέχρι το 2018. Το καλοκαίρι του 2018, επέστρεψε στην Μπαρτσελόνα. Το 2021 κατέκτησε το πρωτάθλημα στην Ισπανία με την Μπαρτσελόνα, ενώ έχει πανηγυρίσει επίσης τρία Κύπελλα Ισπανίας (2019, '21, '22).Τη σεζόν 2021-22, σημείωσε 5.2 πόντους, 2.9 ριμπάουντ στην ισπανική λίγκα και 4.4 πόντους, 3.1 ριμπάουντ στην Ευρωλίγκα στα 15' μ.ό. που έμεινε στο παρκέ. 

Στις 3 Ιουλίου 2022 ανακοινώθηκε από την Ζάλγκιρις Κάουνας, με διετές συμβόλαιο συνεργασίας. Στις 19 Φεβρουαρίου 2023, κατέκτησε το Κύπελλο Λιθουανίας, αφού η Ζάλγκιρις νίκησε στον τελικό τη Γιόναβα 81-77, με τον ίδιο να έχει 10 πόντους. Τη σεζόν 2022-23 στην Ευρωλίγκα έφτασε μέχρι τα προημιτελικά όπου αποκλείστηκε από την Μπαρτσελόνα με 3-0 στη σειρά των play off. Μέτρησε συνολικά σε 37 αγώνες 9.7 πόντους, 4.7 ριμπάουντ και 1.1 ασίστ. Στις 25 Μαΐου 2023, οριστικοποιήθηκε ότι συνεχίζει για ακόμα μία σεζόν στο Κάουνας. Στις 10 Ιουνίου 2023, κατέκτησε το Πρωτάθλημα Λιθουανίας αφού η Ζάλγκιρις κέρδισε στη σειρά των τελικών την Ρίτας με 3-2. Στις 18 Φεβρουαρίου 2024, κατέκτησε το Κύπελλο Λιθουανίας αφού η Ζάλγκιρις νίκησε στον τελικό την Λιετκαμπέλις με 86-70.

Εθνική ομάδα
------------

Ο Σμιτς αγωνίστηκε με τις μικρές εθνικές ομάδες της Λετονίας στο Ευρωπαϊκό Πρωτάθλημα Παίδων της FIBA του 2011, στο Ευρωπαϊκό Πρωτάθλημα Εφήβων της FIBA του 2012 και στο Ευρωπαϊκό Πρωτάθλημα Εφήβων της FIBA του 2013. Έπαιξε επίσης με την εθνική ομάδα νέων ανδρών της Λετονίας στο Ευρωπαϊκό Πρωτάθλημα Νέων Ανδρων της FIBA του 2014 και στο Ευρωπαϊκό Πρωτάθλημα Νέων Ανδρών της FIBA του 2015. 

Ο Σμιτς πήρε την πρώτη του συμμετοχή με την εθνική ομάδα ανδρών της Λετονίας το 2014.

Τίτλοι-διακρίσεις
-----------------

### Συλλογικοί

#### Μπαρτσελόνα

* Πρωτάθλημα Ισπανίας (2021)
* 3x Κύπελλο Ισπανίας (2019, 2021, 2022)

#### Ζάλγκιρις Κάουνας

* Πρωταθλητής Λιθουανίας (2023)
* 2x Κύπελλο Λιθουανίας (2023, 2024)

### Ατομικοί

* Rising Star στο Γιούροκαπ (2017)
* Καλύτερη πεντάδα νέων στο Πρωτάθλημα Ισπανίας (2017)

Παραπομπές
----------

1. ↑  ROLANDS SMITS HEIGHT: 6'10.0" (208 cm) WEIGHT: 235 lbs (107 kg).
2. ↑  Rolands Smits Ht: 6-10 Wt: 235.
3. ↑  «Federación Española de Baloncesto - Competiciones FEB». *competiciones.feb.es*. Ανακτήθηκε στις 15 Φεβρουαρίου 2017.
4. ↑  2016-17 7DAYS EuroCup Rising Star Trophy winner: Rolands Smits, Montakit Fuenlabrada.
5. ↑  SMITS, ROLANDS EuroCup 2016-17 STATISTICS.
6. ↑  «Agreement for the transfer of Rolands Smits to Barça Lassa».
7. ↑  «Σμιτς: «Όνειρο που έγινε πραγματικότητα η Μπαρτσελόνα»». *SDNA*. 24 Ιουλίου 2018. Ανακτήθηκε στις 24 Μαΐου 2022.
8. ↑  «Σμιτς: Επίσημα στη Ζάλγκιρις για τα επόμενα δυο χρόνια (vid) | Gazzetta». *www.gazzetta.gr*. Ανακτήθηκε στις 3 Ιουλίου 2022.
9. ↑  «Γιόναβα - Ζάλγκιρις 77-81: Ουλανόβας και Μπουτκεβίτσιους έφεραν το Κύπελλο στο Κάουνας (vid) | Gazzetta». *www.gazzetta.gr*. Ανακτήθηκε στις 20 Φεβρουαρίου 2023.
10. ↑  «Ζάλγκιρις Κάουνας: Ανακοίνωσε την επέκταση συνεργασίας με τον Σμιτς | Gazzetta». *www.gazzetta.gr*. Ανακτήθηκε στις 25 Μαΐου 2023.
11. ↑  «Ζάλγκιρις: Πρωταθλήτρια ΞΑΝΑ μετά από δύο χρόνια! (videos)». *Eurohoops*. 10 Ιουνίου 2023. Ανακτήθηκε στις 10 Ιουνίου 2023.
12. ↑  newsroom, sport-fm. «Σαρωτική Ζάλγκιρις, πήρε το 5ο σερί Κύπελλο». *sport-fm.gr*. Ανακτήθηκε στις 18 Φεβρουαρίου 2024.
13. ↑  «Rolands Smits | EuroBasket (2015) | FIBA Europe». *www.fibaeurope.com*. Ανακτήθηκε στις 15 Φεβρουαρίου 2017.
14. ↑  Rolands SMITS (LAT).

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρόλαντς Σμιτς** |

* Ο Ρόλαντς Σμιτς στο acb.com (στα Ισπανικά)
* Ο Ρόλαντς Σμιτς στο draftexpress.com
* Ο Ρόλαντς Σμιτς eurobasket.com
* Ο Ρόλαντς Σμιτς στο eurocupbasketball.com
* Ο Ρόλαντς Σμιτς στο fiba.com (αρχείο)
* Ο Ρόλαντς Σμιτς στο fibaeurope.com
* Ο Ρόλαντς Σμιτς στο nbadraft.net
* Ο Ρόλαντς Σμιτς στο twitter.com